25. oktobris

25. oktobris ir gada 298. diena pēc Gregora kalendāra (299. garajā gadā). Līdz gada beigām ir atlikušas 67 dienas.

Vārda dienas 
Beatrise, Beāte

Notikumi 
 1760. gads — Džordžs III kļuva par Lielbritānijas un Īrijas karali.
 1900. gads — Britu impērija anektēja Transvālu.
 1922. gads — Tālo Austrumu Republikas armija ieņēma Vladivostoku; šī diena tiek uzskatīta par Krievijas pilsoņu kara beigām.
 1962. gads — Uganda pievienojās Apvienoto Nāciju Organizācijai.
 1971. gads — ANO Ģenerālā asambleja par vienīgo leģitīmo Ķīnas valdību atzina Ķīnas Tautas Republikas valdību.
 1983. gads — ASV spēki iebruka Grenādā, sešas dienas pēc tam, kad valsts apvērsumā tika nogalināts premjerministrs Moriss Bišops.
 1992. gads — Lietuvā referendumā pieņemta jauna konstitūcija.
 2001. gads:
 Microsoft izlaida Windows XP;
 pieņemts pašreizējais Ruandas karogs.
 2007. gads — pirmais Airbus A380 lidojums ar pasažieriem, ko veica Singapore Airlines.

Dzimuši 
 1759. gads — Marija Fjodorovna (Мария Фёдоровна), Krievijas imperatore-konsorte (mirusi 1828. gadā)
 1806. gads — Makss Štirners (Max Stirner), vācu filozofs (miris 1856. gadā)
 1811. gads — Evarists Galuā (Évariste Galois), franču matemātiķis (miris 1832. gadā)
 1825. gads — Johans Štrauss (Johann Strauss), Austrijas komponists (miris 1899. gadā)
 1827. gads — Marselēns Bertlo (Marcellin Berthelot), franču ķīmiķis (miris 1907. gadā)
 1828. gads  — Viljams Martēns (William Martin), franču burātājs (miris 1905. gadā)
 1838. gads — Žoržs Bizē (Georges Bizet), franču komponists (miris 1875. gadā)
 1865. gads — Valters Leistikovs (Walter Leistikow), vācu mākslinieks (miris 1908. gadā)
 1875. gads — Artūrs Birkets (Arthur Birkett), britu kriketa spēlētājs (miris 1941. gadā)
 1877. gads — Ādolfs Mellers (Adolf Möller), vācu airētājs, olimpiskās bronzas medaļas ieguvējs (miris 1968. gadā)
 1881. gads — Pablo Pikaso (Pablo Picasso), spāņu mākslinieks (miris 1973. gadā)
 1888. gads — Ričards Bērds (Richard Byrd), ASV aviators un polārpētnieks (miris 1957. gadā)
 1926. gads — Gaļina Višņevska (Галина Вишневская), krievu operdziedātāja (mirusi 2012. gadā)
 1928. gads — Peters Naurs (Peter Naur), dāņu datorzinātnieks (miris 2016. gadā)
 1929. gads — Ērika Meškovska, latviešu kinematogrāfiste un montāžas režisore
 1932. gads — Arturs Goba, latviešu rakstnieks (miris 2019. gadā)
 1935. gads — Rasels Šveikarts (Russell Schweickart), ASV kosmonauts
 1984. gads — Keitija Perija (Katy Perry), ASV dziedātāja
 2000. gads — Dominiks Soboslai (Dominik Szoboszlai), ungāru futbolists

Miruši 
 1154. gads — Etjēns III d'Bluā (Étienne de Blois, Stephen of Blois), Anglijas karalis (dzimis 1096. gadā)
 1400. gads — Džefrijs Čosers (Geoffrey Chaucer), angļu rakstnieks un dzejnieks (dzimis ap 1343. gadu)
 1495. gads — Žuau II (João II), Portugāles karalis (dzimis 1455. gadā)
 1647. gads — Evandželista Toričelli (Evangelista Torricelli), itāļu fiziķis (dzimis 1608. gadā)
 1760. gads — Džordžs II (Georg II), Lielbritānijas un Īrijas karalis (dzimis 1683. gadā)
 1861. gads — Frīdrihs Kārlis fon Savinjī (Friedrich Carl von Savigny), vācu jurists (dzimis 1779. gadā)
 1893. gads — Pēteris Čaikovskis (Пётр Чайкoвский), krievu komponists (dzimis 1840. gadā)
 1915. gads — Leons Lekijē (Léon Lécuyer), franču paukotājs un sporta šāvējs (dzimis 1855. gadā)
 1920. gads — Aleksandrs I (Αλέξανδρος), Grieķijas karalis (dzimis 1893. gadā)
 1941. gads — Robērs Delonē (Robert Delaunay), franču mākslinieks (dzimis 1885. gadā)
 1956. gads — Risto Riti (Risto Ryti), Somijas prezidents (dzimis 1889. gadā)
 1962. gads — Lūiss Ābels (Louis Abell), amerikāņu airētājs (dzimis 1884. gadā)
 1965. gads — Hanss Knapertsbušs (Hans Knappertsbusch), vācu diriģents (dzimis 1888. gadā)
 1988. gads — Miltons Rokīčs (Milton Rokeach), ASV sociālpsihologs (dzimis 1918. gadā)
 1993. gads — Vinsents Praiss (Vincent Price), amerikāņu aktieris (dzimis 1911. gadā)
 2002. gads:
 Gunārs Cīrulis (Gabriels Civjans), ebreju izcelsmes Latvijas rakstnieks (dzimis 1923. gadā)
 Ričards Heriss (Richard Harris), īru kinoaktieris un dziedātājs (dzimis 1930. gadā)

Oktobris